حاج اکبرخان رزاقی، "گلزار حسینی" کیتابی، فاني همداني و دوكتور علي كمالي
http://tilimxan.blogfa.com/post-119.aspx
گلزار حسینی کیتابی ۱۳۶۲ گونش ایلینده سات(سازمان انتشارات تیلیم) طریقی ایله و رحمتلیک دوکتور علی کمالی نظری آلتیندا یاییملانیب دیر. بو کیتاب رحمتلیک اکبرخان رزاقی نین(۱۳۶۸- ۱۲۹۹، ساوانین قاراقان بؤلگه سینین میصیرقان کندینده دونیایا گلمیش و همان کندده وفات ائتمیش. مزاری دا میصیرقاندادیر) مذهبی شعرلرینی احتوا ائدیر. کیتاب علی کمالینین اون سوزو ایله باشلانمیش و دوش وورما نوحه لری، زبانحال، بحر طویل و باشقا مذهبی شعرلرله سونا چاتیر. کیتاب، شاعیرین اؤز ال یازما خطی ایله یازیلمیش دیر. کیتابین سونلاریندا یازیلان تاریخ ۲۶/۵/۱۳۶۲ قید اولونوبدور. بو کیتابدان اکبرخان رزاقی نین همدانلی فانی نین بیر شعرینه جواب شعریندن ایکی بندینی عزیز اوخوجولارا سونوروق. (گیومه ایچینده اولان بندلر همدانلی فانی دن دیر):
فانی همدانی نین مخمسینه جواب وئریلیب:
"محبوب دل حضرت خیرالبشرم من زهرا آنا حیدر آتا والا گوهرم من
شهزادهیم و شهمنش و شهسیرم من بیر کوکبم و تابش- ایکّی قمرم من
من بیر گوهرم ایکّی گوهردن اولا مشتق"
ای مهر قضا شوکت و وی میر موفق شمس فلک عزّت و رفعت سنن الحق
ایجاد اولونوب خاطریوه کلّ مخلّق رأیینله گزر دور قمر طاقمطبّق
یئتمز حد اجلالییه تحقیق محقّق
"آیا تانیمیرسیز منی دارای زمانم؟ بو کالبد هستییه بیر جوهر جانم
من باعث ایجادم و من قلب زمانم من مشی قضا ئ قدره حکم روانم
اکسیر حیات ایچره منم قوه زیبق"
بیللم سنی سر حلقه و قوم سعداسن آئینه حق سرور کل فضلاسن
مومنلر و مسلملر ایچون راهنماسن محشرده شفاعت علمین شقه کشاسن
امرین ایله برپادی بو نه چرخ مطبق
...
pbt_Arab fur_Latn azb_Arab azb_Arab pes_Arab azb_Arab azb_Arab pes_Arab urd_Arab prs_Arab pes_Arab pes_Arab prs_Arab pes_Arab prs_Arab azb_Arab unk